Mohammad Hardi Jaafar

Mohammad Hardi Jaafar (lahir 30 Mei 1979) merupakan pemain bola sepak Malaysia yang kini mewakili pasukan Selangor FA di Liga Super Malaysia dan Pasukan bola sepak kebangsaan Malaysia.

Kerjaya
Hardi Jaafar memulakan kerjaya bola sepak professional bersama Telekom Melaka selama dua musim. Hardi kemudian berhijrah ke Selangor FA namun hanya bertahan semusim sahaja. Akhirnya beliau kembali semula beraksi bersama Telekom Melaka pada musim 2004 sehingga musim 2007. 

Kepulangan kembali Hardi ke skuad bersama Telekom Melaka merupakan langkah yang tepat apabila berjaya membawa bersama Telekom Melaka beraksi buat pertama kali di Liga Super. Hardi kemudiannya dilantik untuk menjadi ketua pasukan Telekom Melaka. Pencapaian terbaik beliau bersama Telekom Melaka ialah membawa Telekom Melaka ke separuh akhir Piala Malaysia pada tahun 2005. Status beliau dilonjak apabila dianggap antara salah seorang pemain tengah yang terbaik di Malaysia sehingga dipanggil untuk beraksi bersama Malaysia.

Hardi membuat aksi sulung bersama pasukan kebangsaan ketika bertemu New Zealand pada 19 Februari, 2006. Hardi seterusnya dipanggil untuk beraksi bersama pasukan bawah 23 tahun Malaysia di Sukan Asia Doha pada tahun 2006. Pada kejohanan tersebut, Hardi menjadi satu-satunya pemain Malaysia yang menjaringkan gol dan gol beliau ketika bertemu China merupakan antara gol tercantik perlawanan. 

Bakat Hardi terus ditagih apabila dia terpilih untuk mewakili Malaysia ke Kejohanan Bola Sepak ASEAN 2007. Di kejohanan inilah Hardi berjaya menjaringkan gol antarabangsa pertamanya untuk pasukan utama Malaysia ketika seri 1-1 menentang musuh tradisi Singapura. Hardi juga turut terpilih untuk mewakili Malaysia untuk Piala Asia 2007 dan bermain dalam semua perlawanan. 

Pada tahun 2008, Hardi terpilih untuk mewakili pasukan Malaysia XI menentang Chelsea F.C.. Pada perlawanan tersebut Chelsea F.C. berjaya mengatasi Malaysia XI 0-2.

Gol Antarabangsa
 #  Tarikh  Tempat  Lawan  Jaringan  Keputusan  Perlawanan 1.  23 Januari, 2007  Shah Alam, Malaysia   Singapura  1-1  Seri  Separuh Akhir Kejohanan Bola Sepak ASEAN 2007 2.  24 Mac, 2007  Colombo, Sri Lanka    1-4  Menang  Persahabatan 3.  26 Mac, 2007  Colombo, Sri Lanka    2-1  Kalah  Persahabatan 4.  29 November, 2008  Kelana Jaya, Malaysia   Singapura  2-2  Seri  Persahabatan

Pautan Luar
Gol Hardi Jaafar di www.youtube.com

Kategori:Pemain bola sepak Malaysia
Kategori:Orang dari Perak